<classify> Mohammed Kolumba wa Kibamba ndiye aliyefungua milango kwa kuipatia timu yake bao dakika ya 39 baada ya kupokea pasi safi ya Arcado Nkuhi.Kipa wa Manispaa, Mhina Mhina kama angekuwa makini vya kutosha angeweza kuokoa mpira huo kutokana na shuti la mfungaji, Kolumba kuwa dhaifu.Manispaa Singida walizinduka kufuatia bao hilo na kuanza kuliandama lango la wapinzani wao, lakini umaliziaji haukuwa mzuri. Dakika ya 61 Singida Veterani walisawazisha mfungaji akiwa Kocha wa Singida United, Fulgence Novatus kutokana na piga nikupige langoni mwa Kibamba Veterani.Hata hivyo, wakati mashabiki wakiamini pengine mchezo huo ungemalizika kwa sare, Peru Abraham wa Kibamba alibadili matokeo kwa kufunga bao la pili dakika ya 88 na kuibua shangwe kwa wenyeji. Katika mchezo wa awali, Kibamba Veteran B iliibugiza timu ya vijana Manispaa ya Singida mabao 3 0.Kibamba Veterani wapo mkoani Singida kwa ajili ya mechi za kirafiki kipindi cha mapumziko ya Pasaka, ambapo jana walitarajiwa kucheza na timu ya Kijiji cha Kinambuli wilayani Mkalama mkoani Singida.  <topic>: MICHEZO 